16/01/2014 Diego Arcos\nDos torturadors espanyols pendents de l'extradició a l'Argentina\nLa Querella Argentina contra els crims del franquisme forma part del procés de ruptura democràtica. Sense ruptura democràtica no hi haurà Independència ni República Catalana. La querella es, senzillament, exercir la democràcia, reclamat Justícia, perseguint la Impunitat de l’Estat espanyol.\nEl règim de la monarquia borbònica està en crisi i l’Estat de les autonomies, hereu legítim de la dictadura, esta tocat de mort.\nEl procés es tan definitiu, que les ferides mai tancades, els crims, els espolis i les malifetes feixistes, amagades sota la catifa vergonyant de la transacció del 78, surten a la llum de l’actualitat política.\nLa fi de la lluita armada dels patriotes bascos es la peça fonamental d’aquest final d’etapa històrica.\nVa ser ETA qui va donar una estocada mortal al regim de Franco, ajusticiant per la via explosiva al hereu de “Paquito”, l’Almirall Carrero Blanco.\nLa lluita armada era l’únic element polític que mantenia unides a les forces polítiques de la transició, especialment al PSOE, el PP,CiU, el PNB i altres grups minoritaris.\nLa unitat de la majoria de la societat davant la lluita armada, donava autoritat a l’Estat monàrquic i barrava el pas a qualsevol debat sobre els Drets Humans, individuals i col·lectius, entre aquest Drets, el dret a l’Autodeterminació dels pobles.\nEl fi de la violència abertzale, va ser esperonada per la consulta d’Arenys de Munt, el 13 de setembre de 2009 i el procés d’Independència de Catalunya i els Països Catalans, encara que ja estaven presents elements polítics de la realitat basca, estatal i internacional que van acabar per definir aquest nou escenari de Pau i alliberament d’Euskadi.\nAquell acte subversiu d’un poblet del Maresme, va esquivar les normes jurídiques espanyoles, utilitzant el Dret civil català, va posar en marxa una forma de lluita pacífica, subversiva, violentadora del règim.\nVa ser una forma de trencar el sistema, la ara tan esmentada “Ruptura democràtica”.\nEls Drets Humans col·lectius, inclouen al mes important, el Dret a l’Autodeterminació, exclòs en la constitució espanyola i negat per la majoria de partits polítics espanyols, entre ells, els ex stalinistes de “Izquierda Unida” i les seves versions regionals, com ICV, qui ho negava fins fa pocs mesos.\nLlevat dels partits independentistes de les nacions oprimides: Galícia, Euskadi i els PPCC, la totalitat de les forces partidistes de l’Estat, neguen aquest Dret Humà Col·lectiu.\nAra, alguns sectors de l’esquerra, a contracor, es van posicionant, reconeixent per els països Catalans, Euskadi i Galicia, el que sempre han reivindicat per Palestina, el Sàhara, etc.\nEl cas de CiU es una demostració palpable, fins el 2012, exactament l’onze de setembre, CiU apostava per “ l’encaix” de Catalunya al si de l’Estat opressor.\nL’autodeterminació, col·lectiva o individual ha estat l’eix de la majoria de les lluites contra l’Estat espanyol: l’autodeterminació individual a una sexualitat decidida i no imposada amb la creu i la policia, l’autodeterminació individual de les dones a decidir sobre la seva maternitat, la decisió individual de no participar del sistema militarista espanyol, la decisió personal d’utilitzar una llengua o una altre.\nFins i tot el debat sobre el dret a decidir sobre la pròpia vida, en el debat sobre l’eutanàsia, forma part del Dret a la Llibertat.\nPerò, per poder decidir, per exercir el Dret a decidir, un ésser humà, primer ha d’estar viu.\nJa sigui decidir si es canvia el sexe, si es vesteix de dona o home, decidir sobre el seu cos o decidir sobre la forma en que s’organitza la societat i el seu estat.\nEl Dret a l’autodeterminació es un dret humà, com el dret a la vida.\nLA QUERELLA ARGENTINA ha començat a jutjar el poder de l’Estat a eliminar la condició d’esser humà, la capacitat de l’Estat espanyol d’eliminar la vida o degradar-la amb la tortura, la persecució, la opressió i el genocidi.\nAquesta es la essència, la qüestió de fons en la Querella.\nAllò que es persegueix es la impunitat de l’Estat per atacar al poble i organitzar un genocidi, utilitzant el monopoli de la violència del sistema.\nQui esta sent acusat davant la Dra. Servini de Cubria es l’Estat, ara en les primeres fases, a traves dels seus gossos, (sense ofendre als gossos) els torturadors i assassins.\nPerò aquestos criminals no ho feien per la seva vocació feixista, ho feien com a part d’un pla sistemàtic d’extermini i genocidi, per eliminar per sempre a un sector de la societat i imposar un regim, el regim de la dictadura primer i l’Estat monàrquic espanyol, desprès.\nLa Querella Argentina contra els crims del franquisme, s’ha convertit en un dels elements mes perillosos per la estabilitat del regim de l’Estat espanyol i de les seves relacions internacionals.\nL’actual procés cap a la independència, als PPCC i a Euskadi, inclou a la Querella Argentina. Aquesta acció popular davant un tribunal d’un estat d’una ex colònia espanyola, forma part de la ruptura democràtica.\nNo es pot trencar amb el règim monàrquic sense reclamar i exercir la Justícia contra els crims de l’holocaust espanyol.\nPer una raó política i jurídica: els crims politics, assassinats, execucions, tortures, persecució, etc. el segrest i venda de nadons, l’espoli de documentació, de bens immobles i patrimoni artístic, etc. son les parts d’una sola acció històrica, del pla sistemàtic de genocidi de l’Estat espanyol.\nUn genocidi que es va orquestrar al Juliol del 1936, per barrar el pas al dret de les nacions històriques oprimides per l’Estat espanyol a la seva Independència.\nEspanya antes roja que rota... recordeu?\nPer això, el primer pas, va ser eliminar la democràcia, en la seva forma, limitada, centralista i fràgil de la República Espanyola, s’havia de massacrar als que necessitaven la Democràcia per desenvolupar un altre model de societat i d’Estat.\nPrecisament, tot el que reclamem ara: democràcia, llibertat i independència per reorganitzar la societat, sota la voluntat popular.\nLa querella argentina es una lluita democràtica, que trenca la situació d’impunitat i apropa la Democràcia, la exerceix.\nLA EVOLUCIÓ DE LA QUERELLA: El procés no fa mes que començar, ara ja es una desfilada de denunciants i querellants, en els consolats argentins, a l’Estat espanyol i en altres llocs del Mon, com Mèxic i França.\nLa impunitat de l’Estat monàrquic dels Borbons està en la mira de les organitzacions de drets humans argentins i de les memorialistes de l’Estat espanyol, ho ha estat des de 1939, en una resistència de petits sectors, conseqüents i dignes de tots el reconeixements.\nAra, una aliança entre sectors socials de les dues societats, està aconseguint que els dos subjectes de la impunitat, siguin, acusats, perseguits i posats davant d’un tribunal.\nDos personatges son acusats, un, el col•lectiu, els botxins, torturadors, lladres, segrestadors de nadons, esclavistes i espoliadors.\nI l’altre subjecte acusat: la persona jurídica: l’Estat espanyol actual, hereu legítim, legal i constitucional de la Dictadura feixista.\nAquesta definició política, te basament jurídic i institucional: donat que el Cap de l’Estat, Joan Carles 1er. va ser coronat Rei per l’autoritat del Dictador, molt abans de que es promulgués la Constitució del 78.\nPer tant, aquesta Monarquia es pre-constitucional i va servir de relleu entre una forma de govern i l’actual.\nLa reclamació de Justícia, adreçant-nos als tribunals argentins i en aplicació de la jurisdicció internacional, es una part de la lluita contra la opressió de l’Estat, precisament, l’acció genocida fundacional de l’actual sistema de govern.\nLa Querella Argentina te també dues aplicacions de la màxima utilitat en la lluita per la Independència:\nPer una banda, ens permet explicar a l’Argentina, a Llatinoamèrica i al mon sencer, perquè volem marxar d’Espanya, perquè no hi ha justícia, ni tan sols per els morts.\nLa resposta espanyola, resistint-se a ser jutjada, posa en evidencia davant la opinió publica internacional, i de les diplomàcies, la condició de règim caduc i antidemocràtic de l’actual Estat espanyol.\nI la segona: la Querella Argentina unifica en un sol moviment de Drets Humans a totes les víctimes de l’Estat, especialment els sectors dels vençuts i perseguits de Madrid, Andalusia, Extremadura, Astúries etc.\nLa Querella Argentina continuarà enfortint la ruptura democràtica i la seva difusió internacional.\nSi, com es probable, l’Estat espanyol no es sotmet a la Justícia argentina, en aplicació de la jurisdicció internacional, aquesta Querella es traslladarà a la Cort Penal Internacional de La Haia.\nLa qualificació de crims de Lesa Humanitat del franquisme, no es pot posar en dubte, ha estat definida així per la Justícia argentina i ratificada per la ONU, a través de la Oficina contra la desaparició forçada de persones, que va recórrer el territori de l’Estat espanyol al 2013, escoltant a les víctimes, als familiars i a les persones que reclamen conèixer les seves famílies, en haver estat venudes quan eren nadon.\nAquesta comissió va emetre un dictamen definitiu.\nDe ser així, si la Querella arriba a La Haia, qui serà jutjat serà l’Estat espanyol.\nQue passaria si l’Estat no accepta l’autoritat de la Cort Penal Internacional?\nQue Espanya pot quedar suspesa jurídicament de la Unió Europea.\nMentre ens amenacen de deixar fora de la UE a Catalunya i els PPCC si ens independitzem, amenaça per la que ningú tremola, el que pot quedar suspès es l’Estat espanyol.\nLa Querella Argentina significa exercir un Dret democràtic i Humà fonamental, el dret a la Justícia, el dret a la Democràcia, la que ens neguen des de l’Estat, aquesta es la raó fonamental per entendre perquè es un sol procés, la Independència i la Querella Argentina.\nCada testimoni, cada denúncia, cada querella interposada davant la Dra. Servini de Cubria, cada adhesió, es una canonada pacífica sota la línia de flotació del regim borbònic, el que estem enfrontant per alliberar-nos.


Vivim dies parcialment marcats pel coronavirus. Els impactes econòmics, relacionals, irracionals, de tranquil·litat o pànic, de calma o d’hipocondria entre els ciutadans són significatius. De moment no sembla que tingui cap impacte de preocupació singular entre infants i adolescents (tot dependrà de com evolucioni la histèria contagiosa dels seus adults). Pensant, però, en els adolescents, tinc la sensació d’estar davant d’un exemple paradigmàtic de com educar a partir de la vida, de com la realitat dinàmica pot ser la base dels aprenentatges.\nImaginem una classe de tercer d’ESO i una família amb adolescents. Per uns dies, la biologia troba sentit. Fer descobrir bacteris i virus i les seves diferències o com s’alteren els funcionaments cel·lulars pot ser atractiu. No sembla gaire complicat investigar els recorreguts que fan les mercaderies i d’on ve allò que consumin revisant titulars sobre congressos, boicots, aturades en la producció de bens. Fins i tot es pot fer una anàlisi de quins grups socials paguen les factures de les crisis. També podem ocupar-nos de la salut. Els contagis, com la cirrosi, queden lluny de les preocupacions de la majoria d’adolescents, però necessitem que esdevinguin persones autònomament saludables. Com aprenen a protegir-se? Potser el taller sobre els preservatius ha de fer comparacions amb la moda icònica de les mascaretes. No són personatges propensos als hàbits, però ho podem aprofitar perquè n’acceptin algun sobre la higiene del dia a dia, ni que sigui descobrint entre petons l’atractiu d’una boca neta.\nEl gran repte, però, són els riscos. Qualsevol situació que genera una cara adulta de pànic esdevé atractiva per a un adolescent. Volem tenir una llista de perills a evitar i poder dissuadir els més joves. Però, vivint en la societat del risc imprevisible, és complicat. Per a un adult el risc és por. Per a un adolescent, el risc és vida. El virus ens recorda que hem d’educar en la gestió dels riscos. També podem dedicar-nos a educar en la por. Els i les adolescents també en tenen (enmig d’altres malestars) però ara, mirant els seus adults, podrien descobrir tot allò que la por té d’irracional o de construcció interessada per part d’un poder o un altre. Encara podríem continuar treballant el control i, inevitablement, hauríem d’abordar l’exclusió, els rostres exclosos com a bocs expiatoris de les nostres dificultats.\nadolescència Salut educació


EDU 2018 Circuitos electronicos y mucho mas - EduCaixa\nEDU 2018 Circuitos electronicos y mucho mas\nCircuits electrònics i molt més Compartir\nEstàs segur que vols eliminar Circuits electrònics i molt més?\nAl taller, l'alumnat dissenyarà un projecte científic, artístic i tecnològic. Per fer-lo, integrarà elements electrònics (sensors de llum, so o moviment, i actuadors) amb objectes i materials quotidians.\nFarà servir mòduls electrònics que s'acoblen amb imants, amb la qual cosa s'evita la necessitat de fer soldadures. El taller permet treballar amb l'electrònica de manera immediata i segura, i amb això es contribueix a la comprensió dels seus mecanismes i es fomenta la creativitat de l'alumnat.\nEntendre el funcionament dels circuits electrònics i conèixer diferents tipus de sensors i actuadors.\nConstruir un dispositiu electrònic de manera segura utilitzant elements i materials quotidians.\nDesenvolupar la imaginació, la creativitat i l'interès pel coneixement cientifico-tecnològic.\nTreballar en equip i de forma col·laborativa en la creació de projectes.\nEn aquest taller, l'alumnat dissenyarà i executarà un projecte científic, artístic i tecnològic, integrant l'electrònica (sensors de llum, de so i de moviment, i actuadors com motors, ventiladors, LED) amb objectes i materials quotidians (joguines, cartró, plàstic, fusta).\nPer fer-ho, s'utilitzen mòduls electrònics que s'uneixen mitjançant imants. D'aquesta manera, s'elimina la necessitat de fer soldadures. El taller, per tant, permet el treball amb l'electrònica de manera immediata i segura.\nEs treballarà per grups, que dissenyaran i executaran un projecte des de la concepció inicial fins a l'avaluació.\nL'activitat s'iniciarà amb una reflexió sobre el món que ens envolta i sobre la capacitat de la tecnologia per resoldre problemes i per crear dispositius que ens ajuden i ens entretenen.\nDesprés d'una breu introducció als circuits electrònics i els seus diferents components, l'alumnat experimentarà amb els mòduls i es familiaritzarà amb el material i les utilitats que pot tenir. En tot moment es fomentarà la comunicació per resoldre dubtes i nodrir la seva curiositat.\nEls grups hauran de dissenyar el projecte abans de dur-lo a terme. D'aquesta manera, exerciten les habilitats per organitzar i planificar el treball.\nUn cop decidit el projecte, recopilen el material necessari per fer-lo —mòduls i material reciclat o de treballs manuals— i comencen a construir. L'última part de l'activitat es dedicarà a posar en comú què han construït, quines dificultats han trobat i com les han resolt.\nCircuitos electrónicos y mucho más


Eleccions Consellers Generals30/04/2019\nD’acord amb els Estatuts i Reglament que regula el Procediment per a la Designació i Elecció dels Òrgans de Govern de COLONYA Caixa d’Estalvis de Pollença, es comunica:\nQue havent de procedir a l’elecció de 9 Consellers Generals i els seus suplents, en representació dels impositors a l’Assemblea General, es convoca als compromissaris per al proper dia 31 de maig de 2019 des de les 10:00 hores fins a les 14:00 hores, al local social de l’Entitat, a Pollença, Plaça Major, 7-1er, per exercitar el seu dret a vot.\nSeran elegibles Consellers Generals tots els compromissaris que compleixin els requisits d'elegibilitat i no estiguin incursos en cap causa d'incompatibilitat, inclosos en el cens definitiu, que estarà en poder de la Comissió Electoral durant l'acte de la votació, que se celebrarà en presència de Notari. Qualsevol d’ells podrà presentar una candidatura.\nLa Comissió Electoral posarà a disposició dels compromissaris que desitgin presentar candidatures, els models oficials de candidatures així com el test d’idoneïtat que haurà d’acompanyar a cada candidatura. També, es recorda la conveniència d’ajustar-se a les millors pràctiques en matèria d’igualtat de gènere en el moment de procedir a efectuar els nomenaments.\nLes candidatures es presentaran a la Comissió Electoral, directament o a través de qualsevol oficina de Colonya, durant un termini de quinze dies hàbils a comptar de la data de la present convocatòria per a la celebració de les eleccions.\nLes dites candidatures seran presentades per les persones que les encapçalin. En elles constarà expressament l'acceptació dels candidats així com la seva declaració de no participar en cap altra candidatura i de conèixer i complir els requisits legalment exigits per accedir a la condició de Conseller General en representació d'impositors. Les candidatures es presentaran en llistes tancades i contindran el mateix nombre de candidats titulars que s’hagin d'elegir i el mateix nombre de suplents.\nSi la Comissió Electoral apreciés deficiències o irregularitats en alguna candidatura, es comunicarà al cap de llista d'aquesta, perquè en un termini màxim de cinc dies hàbils a comptar de la seva notificació, procedeixi a l'esmena, amb advertència que si no es subsanés en el dit termini, quedarà anul·lada, informant de l'anul·lació a l'Assemblea General.\nUna vegada admeses com a vàlides per la Comissió Electoral les candidatures presentades, la relació de totes les admeses s'exposarà al tauler d'anuncis de la seu central i als de les oficines per al coneixement de tots els compromissaris.\nLa publicació d’aquest anunci servirà de convocatòria per a tots els compromissaris designats a fi de que puguin fer ús dels seu dret a presentar-se com a candidats, així com exercir els seu dret de vot en els termes establerts en el Reglament Electoral.\nModel Candidatura Grup Impositors\nA Pollença, a 30 de abril de 2019


apartament CAL GAITERO\nL’apartament és troba a la planta baixa del Carrer Sant Pere 39, dins d’un antic immobile del poble de 2 pisos. Té 50 metres quadrats amb un dormitori, bany, cuina-menjador-saleta i petit quartet de neteja. Disposa de calefacció elèctrica. No té aire acondicionat però totes les habitacions tenen llum natural i són molt fàcils de ventilar. Al tractar-se de la planta baixa i unes parets de pedra de 0,5m d’amplada disfruta de la frescor típica de les cases antigues. A Monistrol a les nits d’estiu cal dormir tapat amb un llençol.\nDisposa d’un llit de matrimoni de 135 cm d’amplada i dos llits niu de 90 cm cadascun per si veniu amb nens. Tots els llits tenen el seu nòrdic i coixins comfortables. Disposem de bressols per a nadons. L’habitació té una finestra petita i una altra de gran que dóna a dos carrers de Monistrol.\nTé dutxa, wc i renta-mans. Trobareu una tovallola de mans i una altra de bany per cadascun dels ocupants.\nLa cuina es troba completament equipada amb el parament necessari per a cuinar per a cuatre persones.\nLa saleta-menjador té un sofa de quatre places i TV de pantalla plana. La taula del menjador és rodona i situada a ua banda del menjador, alliberant espai pel joc o el descans després dels àpats.\nAquest espai disposa d’un balcó i una finestra amb vistes a Cal Cavaller, casal edificat des del segle XVI al segle XIX i compendi d'estils arquitectònics. Cal Cavaller va ser la casa dels Riusec, propietaris agrícoles de pes en la vida econòmica i social de la població fins a mitjan del segle XVII, quan entronquen amb la família ennoblida dels Olzina, membres destacats del Consell de Cent i de la Generalitat.\n© 2020 Cal Gaitero - (+34) 617 14 04 05 - (+34) 670 22 97 10 - C/ Sant Pere, 37 Baixos - 08691 Monistrol de Montserrat - Barcelona


Projectat un canvi de cara a l’edifici administratiu de l’Obac per evitar filtracions - Altaveu el diari digital d'Andorra\nS’aprofitarà l’actuació, que fa molt temps que és necessària pels problemes que comporta l’estat actual de les façanes, perquè l’immoble compleixi els paràmetres relatius a sostenibilitat energètica\n09/06/2021 (19:27 CET)\nUn fragment de la façana de l'edifici, que s'ha de rehabilitar especialment quant a la vidriera. Toni Solanelles\nL’edifici administratiu, el que acull el servei de policia i el ministeri de Justícia i Interior especialment, canviarà de cara més aviat que tard. Finalment. Després de queixes dels funcionaris que hi treballen i de malestar causat per les deficiències que el pas del temps sense pràcticament actuacions rellevants més enllà d’algun manteniment puntual, al final es treuen les obres per rehabilitar totes les façanes.\nA proposta del titular de Territori i Habitatge, Víctor Filloy, el consell de ministres ha aprovat la licitació de la fase 1 del projecte de rehabilitació de les façanes de l’edifici administratiu de l’Obac. El projecte té com a objectiu rehabilitar totes les façanes de l’equipament, donant compliment al Reglament energètic en l’edificació vigent (Litecc). Així, la primera fase del projecte, la que ara es licita, consisteix en les obres de la façana que dona al carrer Ciutat de Sabadell.\nFiltracions d’aigua i risc de despreniment de trossos de façana a l’edifici administratiu de l’Obac\nEls treballs consisteixen en la retirada de l’actual mur cortina –principal punt de filtracions d’aigua–, que provoca un gran consum energètic. El mur es substituirà amb la construcció de nous ampits i amb nous tancaments vidriats i un canvi en l’aïllament de tota la façana per aconseguir un alt estalvi d’energia durant tot l’any. La licitació, mitjançant concurs públic nacional, procediment obert i modalitat ordinària, té un termini d’execució previst de sis mesos. La data límit per presentar ofertes és el 15 de juliol.


Apoderament - Tornaveu\nDimecres, 29 d'octubre de 2014 11:30h\nA l’enciclopèdia.cat trobem definit l’apoderament com el "Procés social mitjançant el qual els individus i els grups socials recuperen i incrementen la seva capacitat de decisió i de lideratge amb relació al seu propi desenvolupament i al seu propi esdevenir."\nLa nostra societat sembla decidida a recuperar iniciatives d’articulació social i de participació ciutadana a tots nivells. A Jus Revista Digital, Lluís Duch, antropòleg i Doctor en Teologia, afirmava que "una cuestión que a mi entender es muy significativa del mundo actual es la ruptura casi total del vínculo social, y en eso han tenido una incidencia muy grande los partidos políticos, tanto de la derecha como de la izquierda. No olvidemos que uno de los elementos más importantes en la lucha contra el franquismo fueron las asociaciones de vecinos. Y después los mismos socialistas y el PSUC, que fueron los que en su día promocionaron las asociaciones de vecinos consiguieron, de alguna manera, desarticularlas. Hoy en día, los sindicatos, los partidos políticos, las organizaciones civiles, las asociaciones culturales, incluso las asociaciones deportivas están completamente desarticuladas, no hay vínculo social."\nDret a decidir, democràcia participativa, referèndum són formes d’apoderament que, com a principis d’acció política, prenen força en la nostra societat i assenyalen indicis d’un possible canvi de paradigma de la relació de la comunitat amb la gestió dels béns comunals. Aquest estiu, a les Jornades Canemàs sobre associacionisme cultural celebrades a la UCE de Prada, un dels assistents, Josep Fornés, antropòleg i màster en gestió cultural, va intervenir en favor de fer efectives polítiques d'apoderament de la ciutadania en relació al patrimoni cultural i festiu. L'anàlisi que es presentava aleshores em sembla interessant per reflexionar sobre els processos de participació associativa en les polítiques de gestió cultural. I, alhora, em sembla també una anàlisi que ens permet obrir llums sobre la qualitat del procés polític constituent que viu avui el nostre país. Heus ací algunes de les principals reflexions que s’apuntaren a Prada:\n1-. A diferència d'altres països, a Catalunya no tenim una tradició consolidada que ens permeti afrontar polítiques efectives d’apoderament en l’àmbit de la cultura. Per això ens cal guiar-nos per les bones pràctiques, que n'hi ha, i iniciatives endegades en d'altres països. I cal també construir els mecanismes participatius per tal que aquestes polítiques siguin efectives.\n2-. Són necessaris mecanismes de dinamisme generacional i participatiu per evitar el caciquisme polític, econòmic, social i cultural. Les polítiques clientelars o les actituds pretesament altruistes de servei comunitari que no donin pas als necessaris relleus ideològics i generacionals són símptomes de dèficit en democràcia cultural i en participació. Són dinàmiques que generen endogàmia i que no gestionen el canvi, ans al contrari, generen resistències i esclerosi cultural.\n3-. El foment d’una cultura comunitària esdevé del tot necessari en una societat que, com la catalana, es caracteritza per una realitat plural. La maduresa cultural, social o política només s'assoleix amb la pràctica de la cultura democràtica efectiva i s'articula mitjançant l'exercici de la cultura de proximitat, que no és altra cosa que dipositar de bell nou la confiança en la ciutadania, que és la dipositària de la veritable sobirania política. Es fa necessària la cessió de la gestió dels petits equipaments a les organitzacions de ciutadans i ciutadanes, a les associacions.\n4-. El voluntariat no ha de suplantar la gestió pública sense demostrar mèrits, habilitats i capacitació professional o acadèmica. La recerca de l'excel·lència implica exigència a tots nivells. Equitat, solvència, rigor, qualitat, competència i transparència són condicions exigibles a tota mena de servei públic democràtic.\n5-. En aquesta gestió de proximitat no tot s'hi val: és necessària l'exigència, la dotació pública de recursos formatius, o l'establiment de codis de bones pràctiques, per exemple. Així mateix, cal dimensionar els grans equipaments nacionals, sotmesos a lògiques funcionals i d’organització no sempre coincidents amb les de la gestió de proximitat, amb models de gestió professional i transparents.\n6-. No basta una política clientelar segons la qual les associacions de voluntaris són la crossa dels serveis públics. No són les associacions les qui han de fer la feina a les administracions públiques, tampoc en matèria de cultura. Cada ens ha d'assumir les seves pròpies responsabilitats, i les administracions públiques han d'assumir-ne les seves, sense escapar del control social i polític del sufragi, i amb una clara exigència de transparència.\nJosep Albà Artigas Vilanova i la Geltrú\n2.\t 6 de novembre de 2014 15:28h\nPràcticament d'acord en tot, Oriol. En els diversos punts es posen dits a moltes de les llagues que pateixen, històricament, tant el món associatiu cultural com les administracions públiques. Això de l'apoderament, realment donaria per uns bons debats i més ara que és el país sencer el que es disposa a constituir-se plenament com a tal.\nJaume J. Pieres Caldes de Montbui\n1.\t 3 de novembre de 2014 17:36h\nBenvolgut Oriol Res a dir del magnífic i sintètic treball que presentes, a no se que hi ha un punt (el primer) que no hi estic tot d'acord. No hi estic d'acord si ens referim a la manca de cultura...\nRes a dir del magnífic i sintètic treball que presentes, a no se que hi ha un punt (el primer) que no hi estic tot d'acord. No hi estic d'acord si ens referim a la manca de cultura d'apoderament del teixit associatiu. És l'administració, en tant que novella, segurament, i nascuda a redós d'aquell estat del benestar, d'aquell miterrandisme, que no te el cos pràctic i a voltes teòric sobre l'apoderament. Les entitats, el teixit associatiu, fins i tot de forma inherent supleix, des de mitjans del XIX amb cert èxit la manca de polítiques culturals pròpies.\nTot un debat!


S’obre una segona convocatòria per adjudicar parcel·les dels Horts Municipals | Ajuntament de Palau-solità i Plegamans\nS’obre una segona convocatòria per adjudicar parcel·les dels Horts Municipals\nEl termini per presentar sol·licituds s’acaba el 4 de març\nDemà, 4 de febrer, s’obre una segona convocatòria per adjudicar el dret d’ús de 25 parcel·les dels Horts Municipals. Les persones que hi estiguin interessades poden presentar la seva sol·licitud fins al 4 de març. Si hi ha més sol·licitants que parcel·les disponibles, se celebrarà un sorteig públic per adjudicar-les. Les persones que n'aconsegueixin una la podran utilitzar durant 3 anys, amb la possibilitat de prorrogar el dret d'ús un any més.\nCal fer la sol·licitud omplint el formulari corresponent i presentant-lo al Servei d’Atenció Ciutadana de l’Ajuntament, de dilluns a divendres, de 9 a 14h. Poden optar-hi les persones que compleixin els següents requisits:\n151214 hortsmunicipals vistageneral camp1\nHorts Municipals: Info. gral, reglament i altres.


Tast de Garnatxes a Monvínic amb JI Domènech - DO Montsant\nEl President de l’Associació Catalana Terra de Garnatxes, Joan Ignasi Domènech serà l’encarregat de conduir el tast amb la participació de l’Anne Cannan, la Dra. Montse Nadal de la URV i el René Barbier com a membre del Panell de Tast “Terra de Garnatxes”.\nEl proper dilluns, dia 20 d’abril, Monvínic acollirà un tast molt especial que té com a objectiu posar al descobert tot els secrets d’una de les varietats més representatives de Catalunya: la garnatxa.\nLa garnatxa és una varietat de caràcter mediterrani que permet obtenir vins escumosos, blancs, rosats i negres secs, així com també dolços i vins rancis. Aquesta varietat de raïm recull el caràcter del sòl i l’entorn d’una manera més nítida que altres varietats, fet que permet contemplar més d’una faceta d’aquesta mateixa varietat. Els gotims són compactes i el gra és ovalat i dolç. Existeixen diversos tipus de garnatxa: la negra, la blanca, la tintera, la peluda o la roja.\nL’encarregat de conduir el tast serà el President de l’Associació Catalana Terra de Garnatxes, Joan Ignasi Domènech, qui encapçala aquesta entitat formada per productors i elaboradors de garnatxa de la Terra Alta, Montsant, Priorat, Costers del Segre, Penedès i Empordà. L’Associació té com a principals objectius valoritzar els vins i els terrers on es cultiven les garnatxes i donar a conèixer als consumidors finals aquests vins tan pròpiament mediterranis.\nJoan Ignasi Domènech és propietari del celler Vinyes Domènech, que va fundar l’any 2002 atret per l’apassionant món del vi i amb el recolzament de la seva esposa i els seus dos fills. El celler està situat en una emblemàtica finca de la DO Montsant amb 10 ha de vinya, en un entorn de gran valor ecològic.\nEl tast tindrà lloc a l’espai culinari de Monvínic i es provaran els següents vins:\n– Microvi de Garnacha Roja 2013 Celler La Vinyeta DO Empordà\n– Edetària Selecció Blanc 2013 Edetària DO Terra Alta\n– Clos Figueres 2014 Clos Figueras DOQ Priorat\n– Villadellops Garnacha 2011 Finca Viladellops DO Penedes Massis del Garraf\n– Ónra Vi de Pedra 2011 Celler Lagravera DO Costers del Segre\n– Edetària Selecció Negre 2013 Edetària DO Terra Alta\n– Teixar 2011 Vinyes Domènech DO Montsant\n– Espectacle 2011 Celler Espectacle DO Montsant\n– Ino 2013 Masia Serra DO Empordà\n– Sweet Clos Figueras 2013 Clos Figueras DOQ Priorat\nTres tastos Montsant per la Fira del Vi


Inici: Missatge a les FAMÍLIES\nper SUSANNA SOLER SABANÉS *PROF AL - dijous, 21 maig 2020, 17:36\nEl fet que el conseller d’Educació senyor Josep Bargalló hagi fet unes declaracions públiques us deu haver portar a preguntar-vos quan i com podreu tornar a l’institut.\nEn primer lloc hem d’esperar a estar en Fase 2, això és una condició imprescindible. Fins que no hi estiguem, no podem obrir el centre.\nUn cop estiguem en Fase 2, el claustre de l’institut considera que el treball telemàtic desenvolupat durant 9 setmanes ha estat, en una gran majoria, molt ben seguit i aprofitat per l’alumnat. En aquests moments estan els nois i noies desenvolupant les tasques de creació final que presenten en breu. Han treballat molt i de valent i no veiem cap necessitat de retorn presencial. Per tant, us aconsellem seguir el ritme tal i com l’hem mantingut fins ara i no venir al centre. Això ens ajudarà al professorat a seguir fent el retorn telemàtic de tasques i seguiment tutorial mitjançant videoconferències.\nA 4t d’ESO s’han dut a terme totes les accions d’orientació i s’ha lliurat el Consell, no veiem tampoc necessitat de retorn al centre.\nNomés en el cas de 2n de batxillerat creiem important que l’alumnat vingui al centre per fer un seguiment presencial de la preparació per les PAU, una hora per matèria. En aquest cas doncs, us lliurarem un horari de classes presencials que seran d’un màxim de 15 alumnes i en les aules on es pot assegurar la distancia física. Tota manera, tampoc l’assistència serà obligatòria. Us informarem amb més detall tan bon punt entrem a Fase 2.\nDurant el mes de juny, i un cop estiguem en Fase 2, us farem arribar també un horari on, de manera escalada i molt guiada i prenent les mesures de seguretat recomanades (neteja de mans a l’entrada i sortida, ús de mascareta i distancia física) es permetrà l’entrada a totes les nois i nois per recollir les pertinences que van quedar al centre, retrobar-se amb el tutor/a i acomiadar-se.\nFinalment, les famílies que necessitin l’assistència del seu fill/a al centre, us preguem us poseu en contacte amb el vostre tutor/a per a comunicar-li-ho. Aquests llistat és imprescindible per poder organitzar la seva estada que no podrà ser per fer cap tasca lectiva, només d’atenció tutorial.\nConsell de Direcció de l’institut Montgròs


WebClau: Disseny, Comunicació i Programació WEB\nDisseny, Comunicació i Programació WEB\nNetGESTORDeclaració de PrivacitatAvís legalContactarIniciNoticiesPortafoliServeisServeis InternetGestor de contingutsComerç electrònicNewsletterMissatgeriaMarqueting on-lineOficina virtualAplicacions a midaAnàlisi WebHosting i dominisGestió de dominisAllotjamentServeis PublicitarisCampanyes publicitàriesImatge corporativaDisseny Gràfic\nGesClick.comBy admin on 11/02/2011\nPosted in Clients, Projectes Web\nUnescoTortosa.orgBy admin on 18/01/2011\nArcova Integral S.L.By admin on 21/12/2010\nArcova Integral S.L.\nGrainart.orgBy admin on 20/12/2010\nLicorium.comBy admin on 20/10/2010\nLicorium.com – Tu bodega online\nEscola de Capacitació Agrària d’AmpostaBy admin on 20/10/2010\nAgrícola Corbera d’EbreBy admin on 20/10/2010\nCooperativa Agrícola Corbera d’Ebre\nBall de diables 7 cervellsBy admin on 20/10/2010\nEstadístiques web – Coneixements bàsicsBy admin on 27/08/2010\nEs important fer un seguiment de una serie de parametres a les nostres estadístiques web. A continuació us farem cinc centims de quins són els mes importants.\n1 .- Visites: Aquest es el número de gent que ve al vostre lloc web per primera vegada o els que estan repetint. Com més gran és el nombre de visitants, el major potencial del vostre lloc web, i major les probabilitats de obtenir clients potencials.\n2 .- Percentatge de conversions.\nAquest és el percentatge a la seva pàgina web del total de visitants que es converteixen en un client. Per tant, si tenia 200 visitants a la seva pàgina web avui, i que ha obtingut 3 clients, seria una taxa de conversió del 1,5%.\nLa majoria de la gent li dirà que un tipus de conversió 1.2% és la mitjana d’un lloc web B2B. El tipus de canvi és important perquè li està dient com és eficient el seu lloc web és convertir els visitants en clients potencials. Recordi, que evostè pot doblar el nombre de clients potencials de la seva companyia, simplement duplicant el trànsit del seu lloc web o duplicant el percentatge de conversions.\n3 .- Grau del Lloc Web\nL’eina gratuïta www.WebsiteGrader.com li dóna una descripció excel lent de l’eficàcia de la comercialització del seu lloc web, incloent coses com el PageRank de Google, el nombre d’enllaços entrants i altres estadístiques clau.\nEl grau del seu lloc web és el grau que resumeix tot això en els números 1 al 100. Vostè ha de saber el grau del seu lloc web i intentar millorarlo (o si ja té una bona puntuació intentar no perdrela).\n4.- Cerca de paraules clau\nPer llocs web més comercials, el tràfic més eficient vindrà de la cerca orgànica. Aquest és el trànsit que prové de persones que busquen a Google, MSN i Yahoo i altres motors de cerca i el seu lloc web en els resultats.\nVostè necessita saber la seva classificació en els motors de cerca d’almenys alguns termes clau relacionats amb el seu negoci, i també ha de saber com aquest rang va canviant amb el temps, ja que determinarà el futur èxit dels seus visitants i clients potencials.\nSi vol que li fecim unestudi del seu lloc web posis en contacte amb nosaltres a través d’aquest formulari o bé per email.\nPosted in General, WebClau\nFilQuatre.comBy admin on 27/08/2010\nFilquatre: Tejidos artificiales y sintéticos\nPosted in Clients, Portafoli, Projectes Web\nNext Page »\tLlegir web en:\nServeis InternetGestor de contingutsComerç electrònicNewsletterMissatgeriaMarqueting on-lineOficina virtualAplicacions a midaAnàlisi WebHosting i dominisGestió de dominisAllotjamentServeis PublicitarisCampanyes publicitàriesImatge corporativaDisseny Gràfic\nVolem ser part de la seva eficàcia\nEl que pensen els seus clients de la seva forma i fons\ndepén en gran manera de la seva capacitat de comunicar.\nÉs aquí on comença el nostre futur compartit.\nAprofitem les últimes tecnologíes per a estar al costat dels nostres clients.\nSi necessites un pressupost posat en contacte amb nosaltres.\n"Amb l'ajuda de Web Clau he aconseguit una pàgina web professional, polida i personalitzada. Just el que necessitava."\nJosep - Canales y Bajantes\nCopyright Web Clau S.C.P.Declaració de privacitat Avís legalUna pàgina de Friends


A contracorrent m’he fet… | Josep Bermúdez\nBy Josep ⋅ 13 June 2015 ⋅ Envia-ho per correu ⋅ Post a comment\nPARLAMENT PRONUNCIAT AMB MOTIU DE LA PRESA DE POSSESSIÓ DELS REGIDORS I REGIDORES DE M+S ALGEMESÍ.\nFa quatre anys Lorena i jo ens presentàvem ací per dir-vos que no volíem usurpar la vostra veu, sinó ser-la. I ens tornem novament a presentar amb l’orgull i la satisfacció d’haver complit la nostra promesa i sentint-nos recompensats per haver doblat el número de vots i per ser el partit que més ha crescut. Per això venim amb nous companys de viatge, amb Júlia i Alfons, dos nous regidors que també seran la vostra veu.\nNosaltres quatre, i tot el grup d’homes i dones que hui no tenen rostre visible, però que són l’autèntica joia de la corona de M+S ALGEMESÍ, estem a la vostra disposició per continuar treballant pel futur del nostre poble. Perquè estic i estem ací asseguts per Algemesí. Aquesta és la terra que estimem, mai no anem a abandonar, davant d’ella ens postrem humilment disposats a servir-la en els moments bons i en els dolents, a servir-la amb decisions clares i fermes o amb dubtes i incerteses, però sempre a servir-la amb estima.\nI és eixa estima la que ens ha fet apostar per un canvi clar de rumb del qual nosaltres no som observadors sinó que hem estat actors fonamentals. Durant quatre anys hem fent una oposició ferma i decisiva a unes polítiques agressives cap als drets socials i culturals del poble valencià. Però al mateix temps hem aportat múltiples iniciatives i propostes, gran part de les quals a la llarga, i malgrat no estar a dintre de l’equip de govern, han estat fetes realitat.\nAra bé, no sols ho hem estat, sinó que ho continuem essent. Sense el nostre vot seria impossible el recanvi que hui s’ha produït. A nosaltres ens hagués agradat un autèntic canvi més que un recanvi, però el nostre sentit de la responsabilitat, l’estima a la nostra terra i el missatge clar de la ciutadania ens fa apostar clarament per donar-li un gir a la situació. Ens hagués agradat que el canvi es visualitzara i concretara en altres sigles i cares, però això no depenia de nosaltres sols.\nNo obstant això, encarem quatre nous anys en els quals continuarem essent actors cabdals del canvi aportant propostes i idees a l’equip de govern que s’ha conformat i vigilant, com no, la seua correcta concreció. Estem molt contents de les 115 propostes que els tres partits hem pactat per fer possible el que hui està passant, però el nostre pacte no és a tres bandes, sinó a quatre, perquè és un acord que inclou a la ciutadania que no vol que es repetisquen fórmules que no han tingut èxit en el passat. De vegades s’ha de ser valents i innovar solucions arriscant en propostes imaginatives. M+S ALGEMESÍ ha innovat sempre en política i hem obert portes que ningú s’havia atrevit.\nHo fem també ara amb la decisió d’estar al costat de l’equip de govern sense entrar-hi. I ho fem fent nostres els versos de Raimon: “Encarat sempre amb el vent a contracorrent m’he fet i vivint tots els meus dubtes aquí sóc, aquí vull ser“. Vivint els nostres dubtes, ací som i ací volem ser, exactament en eixe punt que ens permet donar suport a totes les iniciatives positives per al nostre poble, que de segur seran moltes, però tenint la llibertat de frenar aquelles que al nostre humil parer no ho siguen. La vella política bipartidista agonitza i noves formes de fer política s’obren pas.\nAnem a tirar del carro des de la llibertat de qui no té més lligasa que servir al poble que l’ha vist nàixer: Tots quatre fem nostres els versos dels gran Vicent Andrés Estellés:\nOne Response to “A contracorrent m’he fet…”\nNo és gens fàcil aconseguir que la ciutadania siga captivada per un discurs convincent. Doncs em paregué d’una gran magnificència el jurament del càrrec i el posterior parlament de dissabte. Al capdavall el que val és sentir-se representat i jo em sent representat amb Més Algemesí. Tampoc no és que hi trobe massa competència, entre tanta ambigüitat, cinisme i mitges veritats…\nPosted by Incómode | 15 June 2015, 17:28\nLeave a Comment on Incómode Click here to cancel reply\nFatal error: Uncaught Error: Cannot use string offset as an array in /homepages/1/d346401751/htdocs/josepbermudez/wp-content/plugins/wordpress-ics-importer/import_ical.php:62 Stack trace: #0 /homepages/1/d346401751/htdocs/josepbermudez/wp-content/plugins/wordpress-ics-importer/ics-functions.php(363): ics_import_parse('/homepages/1/d3...') #1 /homepages/1/d346401751/htdocs/josepbermudez/wp-content/plugins/wordpress-ics-importer/ics-functions.php(208): ICalEvents::get_events(Array, 1597319554, NULL, 10) #2 /homepages/1/d346401751/htdocs/josepbermudez/wp-content/plugins/wordpress-ics-importer/ics-import.php(575): ICalEvents::custom_display_events(Array) #3 /homepages/1/d346401751/htdocs/josepbermudez/wp-includes/widgets.php(738): widgetICSImporter(Array) #4 /homepages/1/d346401751/htdocs/josepbermudez/wp-content/themes/themorningafter_3_3_1/functions/admin-sbm.php(22): dynamic_sidebar('right_sidebar') #5 /homepages/1/d346401751/htdocs/josepbermudez/wp-content/themes/themorningafter_3_3_1/sidebar.php(2): woo_sidebar('right_si in /homepages/1/d346401751/htdocs/josepbermudez/wp-content/plugins/wordpress-ics-importer/import_ical.php on line 62


Tints Per Al Cabell - GLOBElife - Dikson - Productes per perruquers, A Tot Color - correctors en gotes - Beauty Bazar 2017\nA TOT COLOR correctors en gotes\nTints per al cabell - DIKSON\navui paleta Dikson s'enriqueix amb una sorprenent innovació : els correctors de color en gotes barrejades amb colors a l'oxidació. Aquest nou i revolucionari laboratoris estudiats per Dikson deriva del resultat de la combinació de l'exclusivitat i colors personalitzats amb la facilitat d'ús. Deixa per aconseguir ombres i reflexos intensificat en total respecte per la salut del cabell personalitzats. El correctors TOT COLOR acte per atenuar o amplificar el resultat d'un tint per al cabell d'oxidació. La quantitat de producte que s'utilitza varia depenent de la intensitat del resultat que vols aconseguir.\nmatisos : 4 en BLAUMARRÓPURPLEVERMELL. La textura líquid i el degotador pràctic per la facilitat d'ús del producte que ha de ser barrejat amb la crema de coloració. L'ús de la correcció no modifica la velocitat d'obturació de la tinció.\nmètode d'ús: barreja TOT COLOR amb precisió segons les instruccions a la taula d'aplicabilitat. Assegureu-vos que tots els components es barregen a fons. Una barreja completa no podia influir en el resultat del producte correcte. Després de la barreja amb TOT COLORel color de la crema es torna molt intensa però l'efecte sobre el pèl no s'altera de cap manera. Produït exclusivament per a ús professional. El BLU és ideal per suavitzar les ombres que pertanyen a les sèries naturalss'utilitza com un color comptador per desactivar els reflexos càlids (taronja i vermell). Augmenta la cobertura de pèl blanc. El MARRÓ s'utilitza per condimentar els tons de color de tots els tons excepte els vermells i vermells profunds. La XARXA s'utilitza per accentuar els tons de vermell en tots els colors. Tons Especialment recomanades de vermellvermell porprataronjacourexocolatesmarrócaoba per intensificar el resultat. El PURPLE actua foraneutralitzar o refredar els tons groguencs i d'or en tots els colors.\nquadre :. 10 ml flascons\ncorrectors en gotes\nProducte vist 95647 temps\nAltres DIKSON - Tints per al cabell


Hôtel Le Celtic Couzeix França - Ofertes d'hotels amb els MILLORS DESCOMPTES EN LÍNIA\nVeure tots els 2 allotjaments a Couzeix.\n37, avenue de Limoges, Couzeix, Couzeix, França, 87270 - Veure al mapa\nPer als viatgers què vulguin captar les imatges i els sons de Couzeix, Hôtel le Celtic és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHôtel le Celtic ofereix un servei impecable i compleix amb totes les exigències dels més experimentats viatgers. Aparcament de cotxes, s'admeten animals de companyia, bar, restaurant són només algunes de les comoditats que fan que Hôtel le Celtic sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Hôtel le Celtic és un lloc ideal d'estada pels viatgers que busquin encant, comfort i facilitat a Couzeix.\nAllotjaments a Couzeix


El Museu Faller serà el principal atractiu de Peke Turisme en l’oferta de març | Alzira Ràdio 107.9 fm\nEl Museu Faller serà el principal atractiu de Peke Turisme en l’oferta de març\nEl Museu Faller protagonista pel març de Peke Turisme, l’oferta turística infantil d’Alzira. L’activitat consistirà en la visita guiada al Museu per ninots vivents i finalitzarà amb el muntatge d’una falla humana i una gran mascletà de so. En esta ocasió, l’activitat va dirigida als alumnes de 1r i 2n de primària dels centres educatius de la nostra ciutat que sol•liciten la seua participació.\nEl dijous 12, divendres 13 i dissabte 14 de març torna Peke Turisme, l’oferta d’oci i diversió per als més menuts i les seues famílies. L’activitat està adaptada a l’horari escolar, per tal de possibilitar l’activa participació dels col•legis interessats a acollir-se a esta iniciativa, impulsada des de la Regidoria de Turisme.\nPer a gaudir de les funcions teatralitzades, a càrrec de la companyia de teatre local MiraRosana, caldrà abonar un euro per participant, tant dijous com divendres, mentre que dissabte, el dia dedicat a l’activitat en família amb un taller de reciclatge per als menuts, el preu serà de 2 euros. L’horari de l’activitat serà d’11 a 13.30 hores i les places de participants són reduïdes, per la qual cosa cal inscriure’s amb antelació en turisme@alzira.es.\nCategories Ciutat, Infancia, Turisme Deixa un comentari Navegació per les entrades


elviracfpp | Just another WordPress.com site\nPublicado el junio 7, 2012\tpor Elvira Colomer Fatjó\nGeneralitat de Catalunya, Movem el cor- manual de pràctica esportiva per a gent gran http://pafes.cat/blog/wp-content/uploads/2010/10/FATEC_Guia2007.pdf (consultat el 8.06.2012)\nEn aquesta pàgina web, hi he trobat informació sobre com preparar un taller per a gent gran. Tot i que aquest manual està pensat per un taller espíritu, també he pogut aplicar molta informació al meu cas. Per exemple, tot el referent a tècniques d’ensenyament. Sé que el taller s’ha de fer de manera molt entenedora i senzilla per a ells, perquè de seguida es bloquejen i perden al fil. Al ser grans, solen ser també tossuts.\nLa primera classe serà el dijous 24 de les 6 a dos quarts de vuit. Com a material, portaré els instruments que em deixarà l’Escola de Música de la Garriga: 2 caixes xines, 1 tambor, un parell de bastons de fusta, 2 triangles, uns platarets i 2 xilòfons. Així doncs, tindré instruents per les senyores i també per mi, perquè jo dirigiré l’orquestra tocant el meu instrument. No intentaré explicar els procediments de direcció d’un director professional, ja que això demana una base prèvia de música i les participants no la tenen. Per tant, ho faré d’una manera més senzilla i faré que piquin els instruments de percussió alhora que jo. Per fer això, hauran d’estar atentes i mirar-me, però tampoc no tindran altre lloc on mirar.\nPer les dels xilòfons, però, serà més difícil, i és per això que hi aplicaré la técnica dels gomets. Enganxaré gomets de diferente formes i colors a les tecles dels xilòfons i faré servir gomets també per les partitures. En uns papers blancs, hi enganxaré els gomets en l’ordre que han de tocar les tecles, i elles haura de saber-se el ritme (no es pot fer amb gomets). Enganxaré els gomets a les tecles i als papers davant de les participants, perquè entenguin el procés i el puguin seguir.\nFaré que s’asseguin en cadires davant d’una taula on puguin deixar els instruments perquè, encara que a la seva edat no tinguin risc de moltes malalties, segueixen essent grans i una estona prolongada drets no pot ser còmode per ells.\nAvui a les 6 de la tarda he començat amb la primera classe del meu taller de música, a la qual han assistit 7 des 8 participants. Resulta que la Sra Mònica es va equivocar, i els hi va dir que el taller era a les 4. Després d’esperar 2 hores, una de les participants va decidir tornar a casa poc abans que jo arribés, pensant que es devia haver equivocat i era un altre dia. La secretària del casal ja m’ha dit que segurament vindrà demà, que no em preocupi. Això, apart, demostrar la gran paciència que han de tenir aquestes senyores, ja que n’hi ha 7 que s’han esperat allà des de quarts de 5. Tinc el pressentiment que, al llarg d’aquest taller, aprendran tan elles de mi i de la música com jo d’elles.\nHe donat els 2 xilòfons a les dues participants més atrevides, les que s’han presentat voluntàries per tocar la melodia. He repartit la melodia de totes dues cançons partint-les per la meitat, per tal de que les àvies no s’haguessin d’aprendre tant de tros. És més fàcil centrar-se només en un trosset petit de cada peça que en tota la peça sencera. La resta d’àvies tindran un triangle, una pandereta, dues caixes xines i uns bastons.\nHe situat a les participants al voltant de la taula de manera que tots em veiessin a mi. Primer de tot, he fet que les dels xilòfons s’aprenguessin la melodia, i els he deixat temps per què s’acostumessin als gomets. M’agradaria haver disposat de més temps per què practiquessin, però no hi ha temps per això. Tot i així, se’n han sortit prou bé i tampoc ha fet falta que practiquessin més per separat. Per dirigir les de la percussió, he agafat jo també un triangle dels que sobraven i els he dit que toquessin alhora que jo. Al principi, em seguien molt atentament per mirar de tocar amb mi i amb por d’equivocar-se, però cap al final de la classe ja podien tocar mentre miraven la lletra i de manera instintiva. Això vol dir que estan progressant, ja que comencen a tenir sentit del ritme. La classe ha progressat molt més ràpid del que m’esperava, ja que amb la tècnica dels gomets ràpidament han sabut trobar els notes i la melodia ja sona bé.\nLa percussió ha adquirit sentit del ritme i les 5 àvies que toquen instruments de percussió ja estan compenetrades per mirar-me i picar totes alhora. El grup comença ha adquirit disciplina d’orquestra i ja saben que m’han de mirar per començar, per tocar i per acabar.\nA més, de seguida han reconegut la cançó de l’Alegria i hi han volgut afegir la lletra de Miguel Ríos, un cantant de la seva època. D’aquesta manera, han relacionat el que estaven aprenent amb coses que sabien i que a totes els ha agradat recordar. “Quina gràcia que hi tenia, en Miguel Ríos!” i “Quins records, aquesta música!” han sigut alguns dels seus comentaris.\nAquesta primera sessió ha estat realitzada segons la planificació que vaig fer fa uns dies. No m’he trobat amb cap imprevist que que dificultés la feina. Al principi vaig pensar que potser una hora i mitja seguides serien molta estona, però les àvies s’han mostrat satisfetes amb la feina feta i no ha semblat que se’ls hi fés pesat. Totes han dit que “Valéis mucho, chicas” i “Té molt de mèrit que hagueu aconseguit ensenyar-nos tot això!”. Per tant, estic contenta amb l’assaig, i crec que, tot i els nervis del principi, ha sortit bé. Per l’assaig de demà, ja estaré més tranquil·la.\nDesprés d’haver penjat a la sala principal/mejador del casal un cartell vermell brillant anunciant el meu taller, la Sra Mònica m’ha comunicat que hi ha 8 àvies interessades. Això són 2 persones més del que m’esperava, així que es pot considerar que el primer pas de la relització del producte ha anat força bé.\nEl fet que s’haigin apuntat bastants àvies pot ser degut, a part de l’ajude de la Sra Mònica, al disseny del cartell que vaig penjar, ja que la seva vitalitat i lluminositat deu haver cridat l’atenció dels transitants del casal. Tot i que no tindré una classe de masses persones, ja és molt que s’hi haigin apuntat 8 avis, sobretot tenint em compte que han tingut molt pocs dies per decidir-se (5 dies). Si hagués tingut més temps per a fer propaganda del taller, segurament s’hi haurien apuntat moltes més persones, però el temps per acabar aquest projecte se’m acaba i m’he hagut d’afanyar. Per futurs projectes semblants, seria molt important planificar la propaganda amb més temps per aconseguir encara més participants.\nEl dijous aniré al casal, on deixaran una sala per començar el meu taller de música amb els instruments que em deixa l’Escola de Música Municipal de La Garriga, on fa temps que estudio.


MINICASES FETES DES DE FARRERA I AMB FUSTA DE LA ZONA - Pirineus TV\nLa Sílvia viu a Farrera, al Pallars Sobirà, des d’on desenvolupa el seu projecte. Un projecte que consisteix en la construcció de minicases de fusta sobre remolc amb aïllaments ecològics i autosuficients energèticament.\nMaig 13, 2022 - 18:56\nLa Sílvia desenvolupa el seu projecte a Farrera, al Pallars Sobirà. Un projecte que consisteix en la construcció de minicases de fusta sobre remolc amb aïllaments ecològics i autosuficients energèticament.\nÉs un tipus de construcció habitual a països com Estats Units i França però a la zona de Catalunya, la Sílvia explica que no és gaire conegut. També comenta que els usos que se’n pot fer són molt variats.\nLes cases estan confeccionades bàsicament amb fusta. Treballa amb fusta del país i l’aïllament és fibra de fusta, cotó o lli.\nLa Sílvia es va formar en aquest tipus de construcció a Vic, on va estar treballant un any. Després va decidir tornar al Pallars i obrir la seva pròpia empresa. Una de les dificultats més grans va ser el fet de trobar un espai adient a la zona on desenvolupar el projecte i també comenta que sorprèn que sigui dona fustera.\nParlen al Vídeo: SÍLVIA MANRESA, EMPRENEDORA


Raimon Carrasco i Azemar (1977-1978) - FC Barcelona\nHomeClubHistòriaRaimon Carrasco i Azemar (1977-1978)\nVa accedir a la presidència interina del Club el 18 de desembre del 1977, i va ocupar el càrrec fins a l’1 de juliol del 1978, dia de l’accés efectiu de Josep Lluís Núñez a la màxima instància de l’Entitat\nRaimon Carrasco havia estat directiu en els dos mandats presidencials d’Agustí Montal i Costa. | ARXIU FCB\nFill del polític democristià Manuel Carrasco i Formiguera, afusellat pel franquisme a la Guerra Civil, Raimon Carrasco (Barcelona, 1924) va ser directiu en els dos mandats presidencials d’Agustí Montal i Costa (del 18 de desembre del 1969 al 18 de desembre del 1977), primer com a secretari i posteriorment com a vicepresident.\nVa accedir a la presidència interina del Club aquell 18 de desembre del 1977, i va ocupar el càrrec fins a l’1 de juliol del 1978, dia de l’accés efectiu de Josep Lluís Núñez a la màxima instància de l’Entitat. Durant la presidència accidental de Raimon Carrasco, un període de transició que va saber afrontar amb sobrietat i eficàcia, el Club va guanyar la divuitena Copa de la seva història en derrotar a la final el Las Palmas per 3-1. Va ser l’encarregat d’organitzar les primeres eleccions lliures i democràtiques del FC Barcelona després de la Guerra Civil.


Reflexions Joan A. Forès: 01/08/2018. Josep Casulleras. La denúncia dels presos polítics contra Espanya a l’ONU pot tenir una resolució imminent. El front de defensa dels represaliats a les Nacions Unides arriba al moment decisiu. El Grup de Treball sobre les Detencions Arbitràries, amb seu a Ginebra, es reunirà aquest agost i previsiblement es pronunciarà sobre els recursos presentats per Jordi Cuixart, Jordi Sànchez, Oriol Junqueras, Joaquim Forn, Josep Rull, Jordi Turull, Raül Romeva i Dolors Bassa contra el seu empresonament preventiu. Fa mesos que tots ells són en presó incondicional, acusats d’uns delictes que la justícia alemanya i la belga han dit que no existien en els casos del president i els consellers exiliats. Perquè no hi han vist ni rebel·lió ni sedició, perquè no hi havia violència. Aquest és un dels principals arguments que el grup de treball de l’ONU tindrà damunt la taula aquest mes. ‘Després de la decisió de la justícia alemanya és impossible, francament, esperar res que no digui que l’empresonament preventiu de tots els presos polítics és arbitrari i il·legal’, va dir l’advocat Emmerson en una entrevista recent a Catalunya Ràdio.\n01/08/2018. Josep Casulleras. La denúncia dels presos polítics contra Espanya a l’ONU pot tenir una resolució imminent. El front de defensa dels represaliats a les Nacions Unides arriba al moment decisiu. El Grup de Treball sobre les Detencions Arbitràries, amb seu a Ginebra, es reunirà aquest agost i previsiblement es pronunciarà sobre els recursos presentats per Jordi Cuixart, Jordi Sànchez, Oriol Junqueras, Joaquim Forn, Josep Rull, Jordi Turull, Raül Romeva i Dolors Bassa contra el seu empresonament preventiu. Fa mesos que tots ells són en presó incondicional, acusats d’uns delictes que la justícia alemanya i la belga han dit que no existien en els casos del president i els consellers exiliats. Perquè no hi han vist ni rebel·lió ni sedició, perquè no hi havia violència. Aquest és un dels principals arguments que el grup de treball de l’ONU tindrà damunt la taula aquest mes. ‘Després de la decisió de la justícia alemanya és impossible, francament, esperar res que no digui que l’empresonament preventiu de tots els presos polítics és arbitrari i il·legal’, va dir l’advocat Emmerson en una entrevista recent a Catalunya Ràdio.\nEl front de defensa dels represaliats a les Nacions Unides arriba al moment decisiu. El Grup de Treball sobre les Detencions Arbitràries, amb seu a Ginebra, es reunirà aquest agost i previsiblement es pronunciarà sobre els recursos presentats per Jordi Cuixart, Jordi Sànchez, Oriol Junqueras, Joaquim Forn, Josep Rull, Jordi Turull, Raül Romeva i Dolors Bassa contra el seu empresonament preventiu.\nFa mesos que tots ells són en presó incondicional, acusats d’uns delictes que la justícia alemanya i la belga han dit que no existien en els casos del president i els consellers exiliats. Perquè no hi han vist ni rebel·lió ni sedició, perquè no hi havia violència. Aquest és un dels principals arguments que el grup de treball de l’ONU tindrà damunt la taula aquest mes.\nI un dictamen com aquest no és vinculant d’acord amb la pràctica jurídica fins ara. Però fa només una setmana hi va haver una novetat que pot fer-ho canviar: una sentència del Tribunal Suprem va dictaminar que l’estat espanyol tenia l’obligació de complir les recomanacions de les Nacions Unides, i va fer indemnitzar amb sis-cents mil euros la mare d’una nena de set anys assassinada pel pare aprofitant una visita no vigilada. El pare havia estat condemnat per maltractament, però continuava fent aquestes visites a la filla malgrat les desenes de demandes i recursos no atesos de la mare per a impedir-ho. El Comitè de les Nacions Unides per a l’eliminació de totes les formes de discriminació contra la dona va dictaminar que Espanya havia violat drets fonamentals d’aquesta mare i de la seva filla, però l’estat espanyol no en va fer cas.\nI ara el Suprem ha condemnat l’estat a pagar la indemnització.\nPublicat per Joan A. Forès a 23:27


Conèixer Catalunya: SANT MARÇAL DE MONTSENY, EL MONTSENY SOBIRÀ. VALLÈS ORIENTAL\nSANT MARÇAL DE MONTSENY, EL MONTSENY SOBIRÀ. VALLÈS ORIENTAL\nEl Tomàs Irigaray Lopez i la Carmen Toledo Cañadas, ens envien una crònica de la seva estada a Sant Marçal de Montseny, el lloc a 1093 metres d’altitud, entre Les Agudes i el Matagalls i prop de la font de La Tordera, és el punt de confrontació de les Comarques del Vallès Oriental, Osona i La Selva.\nL’actual església és un edifici romànic, amb absis circular, volta de mig punt i un ample campanar d’espadanya. Al costat nord hi ha un petit cementiri , i al costat sud el casal de l'antic priorat, que durant molts anys ha estat refugi d'excursionistes i parada obligada en les travesses del Matagalls a Les Agudes. Durant la primera meitat del segle XX va ser regentat per l’ermità Ignasi Sala i la seva família. Actualment és un hotel de luxe.\nA pocs metres s’hi troba l’anomenada "Taula dels Tres Bisbes" on conflueixen els límits dels bisbats de Terrassa (antigament Arquebisbat de Barcelona), Vic i Girona. Segons la tradició,en aquesta taula rodona els bisbes de les tres demarcacions podien deliberar sense abandonar el territori de les seves respectives diòcesis.\nLa historia d’aquest indret s’inicia en una església documentada des 1053 on es va retirar al monjo Guifred i la seva família, sota la protecció del bisbat de Vic. En 1066 es va consagrar l'església i es va fundar l'abadia, que ja va començar a rebre donacions. Guifred va ser el seu primer abat.\nEls inicis semblaven prometedors, fins es documenten intents de fundar priorats dependents, ben aviat però va caure en decadència – hom pensa que en bona part a causa de l’aïllament - i a darreries del segle XI figura com a priorat subordinat a Sant Esteve de Banyoles .\nCap el 1100 va començar la construcció d'un nou monestir a Santa Magdalena de Mosqueroles amb la finalitat de traslladar la comunitat, veieu una breu crònica : http://coneixercatalunya.blogspot.com/2010/10/mosqueroles-santa-magdalena-abans-sant.html\nAquest trasllat finalment no es va autoritzar, i obligats pel bisbe de Vic van haver de retornar a Sant Marçal, consagrant de nou l'església.\nAl segle XIV la decadència del lloc, on només havien un o dos monjos, era clamorosa. A l’any 1672, sense vida comunitària, va quedar unit a la Congregació Claustral benedictina fins el 1835, Sant Marçal únicament amb funcions parroquials, s’ocupa des d’aleshores juntament amb Sant Julià del Montseny d’atendre les necessitats espirituals dels seus feligresos.\nA la Font Bona, on neix oficialment la Tordera, l'any 1966, els "Amics del Montseny" hi van inaugurar un monument amb una placa que reprodueix el poema "Font de Sant Marçal" de Guerau de Liost.\njordi bachs ha dit...\nLa segona estrofa del poema de Guerau de Liost està mal transcrita. Ha de dir:\n"Ací tens un pedrís clapissat de falzia.\nAcí tens una font que parlar-te podria."\n31 de gener de 2013, a les 19:31\nEn totes les www que donen el text del poema "FONT DE SANT MARÇAL" de Guerau de Liost la segona estrofa està mal trancrita. Ha de dir:\nAcí tens una font que parlar-te podria"\n31 de gener de 2013, a les 19:38


La patronal entona el discurs de Casado: les pimes no creixen per excés de traves fiscals i sindicals\nUn informe de la Cepyme assenyala que la meitat de les noves empreses no sobreviuen més de tres anys després de crear-se\n10 de de novembre del 2021. 18:50\n«Plantegem una llei de creixement empresarial per treure les barreres sindicals, fiscals, laborals i incentivar que les empreses creixin». La frase la va pronunciar el president del PP, Pablo Casado, el 25 d’octubre des de Pamplona, al Congrés Nacional de l’Empresa Família, i en aquest sentit està totalment sincronitzada amb les reivindicacions que ha posat aquest dimecres a sobre de la taula la Cepyme, la representant de les pimes vinculada a la gran patronal CEOE. El seu president, Gerardo Cuerva, ha presentat un document que recopila 100 regulacions que regeixen actualment sobre les pimes i que «descoratgen el creixement empresarial», segons defensen. Entre d’altres, hi figuren l’obligació per a les empreses de més de 30 treballadors de tenir tres delegats de personal, l’haver de finançar el 10% de la formació dels treballadors o la pèrdua d’incentius fiscals a partir dels 10 milions d’euros en vendes.\nAugmentar la mida de les empreses és una de les prioritats de la patronal espanyola, ja que considera que amb un teixit d’empreses més grans hi millorarien la productivitat, la facturació i les condicions laborals. Així com evitar la mortalitat empresarial, ja que les companyies amb empleats a Espanya tenen una «esperança de vida al néixer» mitjana pròxima als 11 anys, que és gairebé la meitat del que duren, de mitjana, les empreses a la Unió Europea (UE), segons dades que la Cepyme treu de l’Eurostat. Aquest percentatge s’explica perquè hi ha una molt elevada mortalitat infantil entre les companyies. I és que la meitat de les empreses no sobreviuen més de tres anys després de crear-se.\nPerò tot això és més difícil a Espanya per diferents traves imposades a les empreses. L’informe presentat aquest dimecres per la Cepyme critica que «els empresaris espanyols s’enfronten a més dificultats que la mitjana de la Unió Europea per crear una empresa». Segons les seves dades, referenciades en les de l’estudi Doing Business 2020 del Grup Banc Mundial, a Espanya els tràmits requerits per constituir una societat tarden 12,5 dies, davant els 11,9 dies de mitjana de la UE. A això la patronal hi afegeix la seva crítica al fet que l’empresa espanyola suporta una càrrega impositiva total més gran que l’europea. Aquesta, segons les seves dades, equival al 47% del seu benefici net abans d’impostos, quan a la mitjana de la UE la xifra se situa en el 40%.\nPer contra, els beneficis d’engreixar el teixit empresarial cap a societats més grans i esquivar la «síndrome de l’empleat 50», tal com l’ha anomenat Cuerva, són molts segons la Cepyme. Segons els seus càlculs, equiparar la mida del teixit empresarial amb l’europeu crearia 1,2 milions de llocs de treball, augmentaria el PIB en el 5,2% i ampliaria la recaptació de l’erari públic en 20.000 milions. I les fórmules per les quals aposten són eliminar aquestes 100 barreres diferencials amb la gran empresa, premiar fiscalment les fusions de societats i incrementar les ajudes a formació per a treballadors de pimes.\nMenys productives i amb pitjors salaris\nPer sustentar el seu plantejament, la Cepyme posa diverses dades sobre la taula. Una és la bretxa de productivitat entre grans empreses i pimes, que a Espanya és superior a la mitjana europea. Si al conjunt de la UE és 2,3 vegades, a Espanya aquesta diferència és de 2,6 vegades en detriment de les petites.\nNo només és qüestió de resultats empresarials, ja que aquest creixement empresarial també redundaria, segons argumenta la Cepyme, en millors condicions laborals per als treballadors que hi estan empleats. Per a això utilitza dades macro de salaris. En el cas d’Espanya, el 2020, el salari mitjà de les empreses amb almenys 200 assalariats va ser un 50% més elevat que el d’aquelles amb menys de 50 treballadors. En termes absoluts, això es tradueix en uns 665 euros de diferència, entre els 2.005 euros bruts mensuals que cobra un empleat d’una firma de més de 200 treballadors i els 1.340 euros de mitjana del seu homòleg en una societat de menys de 50 empleats en nòmina.\nPatronal Sindicats Pimes


"El periodisme s'ha allunyat de la societat mexicana" | Col·legi de Periodistes de Catalunya\nInici / Actualitat / "El periodisme s'ha allunyat de la societat mexicana"\nCarlos Juárez, periodista i escriptor mexicà, ha estat el testimoni de primera mà sobre la situació del periodisme a Mèxic. Avui s'ha reunit amb col·legiats per explicar la seva història i la d'altres periodistes desapareguts i assassinats en aquest país.\nEl Col·legi de Periodistes de Catalunya ha organitzat avui, 23 de maig, un esmorzar exclusiu per a col·legiats amb el reporter i escriptor mexicà, Carlos Juárez. Juárez es troba a Barcelona acollit per la Taula per Mèxic amb la col·laboració de l'Ajuntament de Barcelona, un programa pilot d’acollida temporal de persones defensores dels drets humans. El periodista ha explicat l'aterridora situació que viu actualment Mèxic i la continua amenaça que pateix a conseqüència de la seva tasca d'investigació i de denúncia de la vulneració dels Drets Humans a Mèxic.\nCarlos Juárez, nascut a l'estat de Tamaulipas l'any 1985, és el segon periodista acollit temporalment a Barcelona i ha estat testimoni i cronista de la guerra contra el narcotràfic a Mèxic. És coautor del llibre Romper el silencio, 22 gritos contra la censura. Des de fa 3 anys investiga i acompanya les famílies que busquen els seus familiars que han desaparegut en el territori mexicà. Fa 18 anys a Tamaulipas, segons ha declarat el periodista, el terror i el silenci en les redaccions va començar a agafar forma quan el periodista, Luis Roberto Cruz Martínez, va ser detingut i després assassinat l'1 de febrer de l'any 2000.\nTaula per Mèxic és una plataforma que treballa des de Barcelona per atendre la crisi humanitària que viu el país mexicà i protegir els Drets Humans. El programa consisteix en una acollida temporal de periodistes per facilitar-los un espai de descans i per oferir-los una atenció psico-social que els permeti allunyar-se de la tensió que viuen.\nSegons l'organització Reporteros Sin Fronteras (RSF), Mèxic és el segon país amb més periodistes assassinats després de Síria. A Mèxic hi ha al voltant de 35.000 persones desaparegudes, 6.000 d'elles a Tamaulipas, i els periodistes que volen explicar això viuen sota amenaces constants i alguns, fins i tot, són assassinats. Carlos Juárez ha volgut reflectir la complexitat de la situació que s'està vivint a Mèxic. "La lluita contra la censura i a favor de la llibertat d'expressió no és exclusiva per Mèxic, sinó per a molts altres països", ha afirmat el periodista.\nEl narcotràfic està sotmès a una estratègia de causar pànic als reporters, qui queden entre l'espasa i la paret a l'hora de decidir si publiquen o no les notícies. El periodista mexicà ha mostrat la seva admiració sobre el plantejament del polític mexicà López Obrador d'obrir un procés de pau, de cara les pròximes eleccions a Mèxic l' 1 de juliol de 2018. El periodista ha opinat que s'ha d'arribar a una reconciliació, en la que ha defensat que una de les formes principals per arribar a la pau és "escoltant els delincüents". "A la societat no l'importa quan maten un periodista perquè també el periodisme s'ha allunyat de la societat, hi ha un abandonament mutu entre els lectors i els reporters", ha opinat el periodista.\nCarlos Juárez ha acabat explicant com creu que serà el seu futur quan torni a Mèxic d'aqui a dues setmanes i ha deixat clar que seguirà exercint el seu treball periodístic gràcies a l'ajuda, sobretot, del psicòleg.


C O R B E S D ' E N L L A Ç I A R C S\nLes corbes de transició o corbes d'enllaç, són arcs de circumferència, normalment, o fraccions dlaltres corbes, que ens permeten enllaçar armònicament, corbes amb corbes o rectes amb corbes. La majoria d'aquestes corbes s'han de traçar des dels seus centres d'enllaç. El centre d'enllaç és aquell punt des del qual podem traçar un arc de circumferència amb el qual podem enllaçar armònicament dos o més punts (aquests punts, son punts de tangència) La majoria de les operacions que ens permeten definir els centres d'enllaç és basen en les equidistàsncies que en permeten les bisectrius i les mediatrius. Aquests problemes estan intimament lligats al tema de tangències, podeu veure la fitxa 17 on parlem de les condicions bàsiques de les tangències. En aquesta pàgina també us presentem la forma d'enllaçar punt no equidistants respecte d'un vèrtex, i ho fem per mitjà del traçat de corbes parabòliques. Podeu consultar sobre aquest tema la fitxa 18_3.\n1) Corba d'enllaç entre dos punts equidistants A i B d'un vèrtex V, en un angle recte.- En primer lloc caldrà traçar la bisectriu de l'angle donat , en aquest cas, recte. Tot seguit, des d'A o B tracem una perpendicular al costat amb els escaires i, quan aquesta intersecti la bisectriu trobareu el centre d'enllaç CE, des del qual podreu traçar l'arc de circumferència que enllaçarà armònicament el punt A i B, els quals són punt de tangència de l'arc sobre els costats de l'angle recte V.\n2) Corba d'enllaç entre dos punts equidistants A i B d'un vèrtex V, en un angle agut.- En primer lloc caldrà traçar la bisectriu de l'angle donat , en aquest cas, agut. Tot seguit, des d'A o B tracem una perpendicular al costat amb els escaires i, quan aquesta intersecti la bisectriu trobareu el centre d'enllaç CE, des del qual podreu traçar l'arc de circumferència que enllaçarà armònicament el punt A i B, els quals són punt de tangència de l'arc sobre els costats de l'angle recte V.\n3) Corba d'enllaç entre dos punts equidistants A i B d'un vèrtex V, en un angle obtus.- En primer lloc caldrà traçar la bisectriu de l'angle donat , en aquest cas, obtús. Tot seguit, des d'A o B tracem una perpendicular al costat amb els escaires i, quan aquesta intersecti la bisectriu trobareu el centre d'enllaç CE, des del qual podreu traçar l'arc de circumferència que enllaçarà armònicament el punt A i B, els quals són punt de tangència de l'arc sobre els costats de l'angle recte V.\n4) Enllaç de punts situats aleatoriament en el espai per mitjà d'arcs de circumferència.- Nosaltres primer de totem unit els punts donats A, B, C,D, E, F, G per mitjà de segments. A continuació hem traçat les mediatrius de tots ells. El primer centre d'enllaç CE1 és arbitrari, i com que esta sobre la mediatriu del segment AB ens permet anllaçar aquests dos punts extrems del segment per mitjà d'un arc de circumferència. El següent centre d'enllaç, el CE2 estarà condicionat pel primer ja que el punt B és un punt de tangencia entre dos arcs de dues circumferències, els quals, les quals, tindrien els centre alineats amb el punt de tangència B. Ajuntant doncs per mitjà d'una recta l'últim centre d'enllaç trobat amb l'últim punt enllaçat trobarem sempre el següent centre d'enllaç.\n5) Enllaç de punts no equidistants A i B d'un vèrtex V, en un angle qualsevol per mitjà d'una corba parabòlica.- Es tracta de dividir els dos segments desiguals posicionats en una relació angular qualsevol, en parts iguals, com més parts millor ja que donarem més presició i definirem millor la corba parabòlica. Després, només caldrà ajuntar l'ultim punt de VB en aquest cas amb el primer de l segment VA, el penúltim de VB amb el segon de VA, i així consecutivament... La corba la veurem apareixer lentament davant els nostres ulls.\n5a) Enllaç de punts no equidistants A i B d'un vèrtex V, en un angle qualsevol per mitjà d'una corba parabòlica. Primera ampliació.\n5b) Enllaç de punts no equidistants A i B d'un vèrtex V, en un angle qualsevol per mitjà d'una corba parabòlica. Segona ampliació.\nAplicació d'enllaços per a la confecció de lletres.\n6) Confecció d'una lletra per mitjà d'enllaços de punts equidistants de vèrtex. Hem de partir d'una lletra de pal sec, sense ornaments anomenats serifes.\n7) Confecció d'una lletra per mitjà d'enllaços de punts equidistants de vèrtex. Una vegada decidides les serifes que volem realitzar en un esbós a part, procedim a traçar les operacions tal i com ho hem fet en els exercicis 1, 2, i 3 d'aquesta mateixa fitxa. Trobem els centres d'enllaç CE1, CE2 i CE3 , per tot seguit procedir a traçar els enllaços de les serifes.\n8) Confecció d'una lletra per mitjà d'enllaços de punts equidistants de vèrtex. Aqui, com podeu veure, ja hem esborrat la lletra de pal sec que ens ha servid de de base.\n9) Confecció d'una lletra per mitjà d'enllaços de punts equidistants de vèrtex. Aqui, com podeu veure, hem esborrat les operacions i només ens hem quedat amb la lletra i els centres d'enllaç i les acotacions del radis amb els que hem traçat les corbes d'enllaç de les serifes..\n10) Confecció d'una lletra per mitjà d'enllaços de punts equidistants de vèrtex. Aqui, podeu veure la lletra definitiva sense cap operació ni acotació i colorejada.\nConfecció d'una lletra R\n11) Confecció d'una lletra per mitjà d'enllaços de punts equidistants de vèrtex. En cian estan indicats el centres dels arcs d'enllaç i en vermell estan indicats els punts de tangència i de canvi de direcció del contorn.\n12) El resultat de la lletra R plantejada en el exercici 6.\nTraça pel teu compte tots els exercicis anteriors i les inicials del teu nom i cognom.


espluguescom febrero 1, 2015 Política 0 comentarios\nDurant les èpoques de crisi, com la que vivim des del 2008, les empreses industrials tenen més capacitat de repartir la feina entre els treballadors i cercar nous mercats d’exportació per a els seus productes, com ha fet reeixidament part de l’empresa catalana.\nÉs per tot això que CiU Esplugues va proposar (al pacte de pressupost 2014) d’ impulsar l’economia productiva fent inversions als polígons consensuades amb els seus agents socials (directius, sindicats i propietaris). És a dir, dialogant i replantejant-nos conjuntament quines són les seves necessitats reals, perquè no es pot preveure tot però sí podem fer quelcom per absorbir les condicions que ens porti el futur.\nAnterior Entrada anterior: La Unió de Botiguers volem expressar el nostre agraïment a tots qui heu fet possible la lluminària de Nadal! #esplugues\nSiguiente Entrada siguiente: L’Eurodiputat Ramon Tremosa presentarà l’alcaldable Albert Comellas, per @CiUesplugues. #esplugues


Extensions de celles - La Rubia Tattoo - àrea microestética\nLes extensions de celles són la tècnica més innovadora per lluir unes celles perfectes i ultranaturales.\nSi vols pèl real en les teves celles i una forma preciosa, ¡Has de provar-!\nT'expliquem com funciona.\nPrimer es fa el disseny per millorar la teva cella i seguidament s'apliquen tants pèls com siguin necessaris per construir tota aquesta zona. S'utilitzen pèls un a un que s'adhereixen a la teva pell i el teu cabell real amb una cola hipoalergènic pensat especialment per a aquesta tècnica.\nUtilitzem el color que millor et quedi, tenim extensions rosses, castanyes i morenes.\nTindràs unes celles precioses en qüestió d'una hora o hora i mitja, depenent de la quantitat de pèl necessària.\nLa durada d'aquests pelets sol ser d'al voltant de dues setmanes.\nEt podràs dutxar amb ells sense problemes a partir de les 24 primeres hores.\nResulta una bona alternativa si no us interessa la micropigmentació o el microblading o si vols complementar-la amb més pèl. També és una bona alternativa per a aquelles persones que tot i tenir celles no tenen una forma que els afavoreix o són de pèl poc poblat.\nPer a un esdeveniment puntual també, per sortir perfecta a la fotos són estupendes. T'imagines aquest cap d'any amb uns ullassos enormes amb unes celles precioses!!\nLa nostra clienta a la foto porta extensions de pestanyes volum rus i extensions de celles pèl a pèl


Busquen dos nois desapareguts pel temporal de mar a Mallorca\nBusquen dos nois desapareguts pel fort temporal de mar a Mallorca\nEls joves haurien caigut a l’aigua dimecres per un cop de mar a la Cala Esmeralda de Santanyí, al sud de l’illa\ndijous, 24 d’octubre 2019 - 19:19h\nEl temporal de mar ha estat molt dur a les Illes Balears | Arxiu\nSetmana tràgica a la nostra àrea mediterrània a causa de la potent gota freda que ens ha afectat aquestes darreres jornades. Mentre que a Catalunya encara es busquen 5 persones desaparegudes a la Conca de Barberà arrossegades per l’aigua a causa del desbordament del riu Francolí, a Mallorca (Illes Balears) també està en marxa la recerca de dos nois que haurien caigut al mar en ple temporal marítim dimecres.\nEls fets van tenir lloc a la Cala Esmeralda del municipi de Santanyí, al sud de l’illa, quan un fort cop de mar hauria llençat els dos joves a l’aigua, segons informa el Servei d’Emergències de les Illes Balears (SEIB). Tal com indica ‘Mallorca Diari, una dona va trucar al telèfon 112 a les 18:53h del dimecres alertant que dos nois havien desaparegut pel temporal de mar en aquest punt.\nDur temporal de mar\nAquests darrers dies, igual que a Catalunya, la gota freda ha provocat un duríssim temporal de mar que ha provocat onades d’entre 4 i 8 metres d’altura a alta mar a les Illes Balears, així com aiguats, un tornado i molts problemes. Els serveis d’emergència tenen activats una embarcació i un helicòpter de Salvament Marítim i el Grup Especial d’Activitats Subaquàtiques (GEAS) de la Guàrdia Civil.\nTambé participen en aquest dispositiu de recerca la Policia Local de Santanyí i Voluntaris de Protecció Civil de la localitat, així com la Unitat Operativa de la Direcció General d’Emergències.\nEN DIRECTE: Segon dia de recerca dels 5 desapareguts pel fort temporal a Catalunya\n"Les úniques imatges agradables del temporal: la neu tenyeix de blanc els cims del Pirineu" "Imatges dels últims efectes del temporal: nova tromba marina aquesta tarda"\nLlevantada Mar Mediterrani Temporal


En Arquetica estem compromesos amb l'autonomia, independència i qualitat de vida de les persones amb discapacitat, defensem l'accessibilitat i la igualtat d'oportunitats. Però això no ha de quedar-se sol en l'àmbit de l'habitatge particular i l'entorn immediat.\nPer sort, els esforços per adaptar i promoure aquesta igualtat en altres àmbits com el turisme accessible són cada vegada més grans, tant al nostre territori com a la resta d'Europa. Per això, ara que s'acosta el bon temps, no volem deixar passar l'oportunitat d'oferir-vos cinc grans idees i alternatives perquè planegis les teves vacances.\nEn aquest portal web es té accés a informació sobre rutes accessibles per conèixer el patrimoni històric de diverses ciutats espanyoles. La responsable del projecte és la Plataforma Representativa Estatal de Persones amb Discapacitat Física (PREDIF), qui va rebre l'encàrrec de la Comissió d'Accessibilitat del Grup de Ciutats Patrimoni de la Humanitat d'Espanya i una subvenció del Ministeri de Cultura. Les ciutats sobre les que pot trobar-se informació són: Alcalá d'Henares, Àvila, Càceres, Còrdova, Conca, Eivissa, Mèrida, Salamanca, Sant Cristóbal de la Laguna, Santiago de Compostel·la, Segòvia, Tarragona i Toledo.\nDesprés de seleccionar el que vols conèixer més a fons s'obrirà una finestra amb informació sobre el monument i un enllaç en blau per accedir a tota la informació sobre accessibilitat de la mateixa.\nA la pàgina a la que et dirigeix, tens accés a dades d'accessibilitat física (com la mida de les portes d'entrada, o el grau d'inclinació de les rampes d'accés), auditiva i visual (com l'adequació dels cartells i altres senyalitzacions o el tipus d'il·luminació).\nIlunion Hotels és una iniciativa de la Fundació ONCE, un portal el funcionament és igual al de qualsevol altre portal de reserves d'hotels, i des del qual es poden reservar hotels accessibles a les principals destinacions turístiques espanyoles. La filosofia de l'empresa, que gestiona una plantilla amb el 40% de persones discapacitades, la qualitat i el confort dels hotels seleccionats, a més de les ofertes que ofereixen durant tot l'any, són els tres punts clau que destaquem d'aquesta iniciativa.\nEl web també té un cercador en el qual es pot escollir la comunitat autònoma i la província on vols localitzar la platja i els serveis que necessites. Alguns d'aquests serveis són la cadira amfíbia, el personal de suport al bany, les rampes o l'aparcament habilitat. A més, fent clic sobre cadascun dels serveis, es pot veure en detall en què consisteixen.\nTambé poden consultar-se aquí un mapa geogràfic amb la valoració Discapnet de totes les platges d'Espanya.\nL'únic punt negatiu que veiem a la web és que no sembla haver estat actualitzada des 2014.\nEl projecte STRING (Smart Tourist Routes for Inclusive Groups "Rutes Turístiques Intel·ligents per a Grups Inclusius"), es va dur a terme entre octubre de 2014 i abril de 2016. Tenia com a finalitat promocionar mitjançant el desenvolupament de rutes turístiques accessibles el treball de millora en accessibilitat realitzat per la LHAC (Lliga de ciutats històriques i Accessibles) en diferents ciutats històriques d'Europa.\nPer a cadascuna d'aquestes destinacions s'oferien diferents opcions d'itineraris, basades en la història, cultura i gastronomies locals. Però també, en alguna ocasió, de naturalesa i aventura.\nEl preu de l'Smartbox era econòmic i existia la possibilitat d'ampliar-adquirint una targeta regal per cobrir altres serveis com allotjament o comoditats extra.


El passat mes de setembre 2016, a la ciutat de Bellvís la FATEC va estar invitada en l’acte de celebració del dia de la Gent Gran, on és va aprofitar per homenatjant a les persones grans del poble, organitzat pel Ajuntament i l’Esplai del poble.\nLa jornada va estar presidit per il·lm. alcalde de Bellvís Sr. Joan Talarn el il·lm. president del Consell comarcal del Pla d’Urgell Sr. Josep Mª Huguet i el president de la FATEC Sr. Josep Carné que van ser els encarregats de lliurar a les persones que compliment 85 anys una placa com a reconeixement de la seva trajectòria.\nEn aquest acte hi va haver l’oportunitat de poder compartir i debatre amb els socis de l’Esplai, les aportacions i necessitats de FATEC i la festa va concloure amb un dinar de germanor amb la família i amics de tots els homenatjats.\nEl president de Fatec, Sr. Josep Carné, en l'entrega de guardons


El Conservatori s'inaugurarà el curs que ve amb la categoria de Superior\nLes obres van dues setmanes per davant dels terminis prevists\nEn contra del que es va anunciar fa mig any, el futur Conservatori de Mallorca serà Superior, i no professional com es preveia en un principi. Així ho va anunciar ahir el conseller d'Educació, Manuel Ferrer, el qual va justificar aquest canvi en la reestructuració produïda en els ensenyaments musicals, que fomentaran i garantiran futurs professionals de la música amb la potenciació dels estudis musicals des dels primers nivells educatius.\nPer aquest motiu, i després d'haver fet un estudi sobre la demanda, el Govern va decidir que el Conservatori sigui Superior i no Professional, que és la categoria immediatament inferior. Les quatre especialitats superiors que s'impartiran en el centre seran: piano, violí, clarinet i guitarra, que són les més sol·licitades.\nD'aquesta manera, el nombre d'alumnes del Conservatori, que en l'actualitat és d'uns 900 a les Illes, s'incrementarà notablement, ja que els que acabin els estudis professionals podran continuar amb els superiors i, fins i tot, hi podrà venir gent de fora.\nFerrer va indicar que les obres del centre duen dues setmanes d'avançament respecte als terminis prevists i que el Conservatori podrà inaugurar-se en el mes d'agost, de manera que estigui operatiu per al proper curs 99-2000.\nEn aquests moments, les classes del Conservatori s'imparteixen en dues seus provisionals. Per una banda, la secció de música a l'antic edifici de l'ONCE, en la plaça del Bisbe Berenguer de Palou (dels patins). D'altra banda, la secció de dansa, al Palau Prínceps d'Espanya. Fins a l'estiu del 96 totes aquestes activitats tenien lloc a La Misericòdia.


30 de novembre de 2007 Meus\nL’Escalosfera està d’enhorabona amb la incorporació del, possiblement, millor fotògraf escalenc viu. Esculapi és el pseudònim que ha triat aquest artista per fer el salt a la xerxa, on actualment comparteix més de 70 fotos en tres àlbums exclusivament de l’Escala.\nEsculapi és un artista polièdric: professor de professió, fotògraf, pintor i artista gràfic de vocació. Ha estat distingit amb el 1er Premi Nacional de diapositives Man Ray (Astúries), Premi a la millor fotografia sobre les Ruïnes d’Empúries dos anys consecutius, 4art premi del Certamen Nacional "Esculapi de Bronze" i Premi accèssit del Concurs internacional de fotografia"Caminos de Hierro" (foto) entre d’altres. A més, és l’autor de logotip de la denominació de qualitat Anxova de l’Escala.\nAquest ex-corresponsal de l’agència EFE a les comarques gironines és un apassionat de la meteorologia, lei motiv de l’obra gràfica que podem contemplar i comentar en el seu Picasa. Així doncs només ens falta donar-li la benvinguda i desitjar que segueixi compartint la seva obra amb tots nosaltres. Benvingut pare!\n2 Respostes a "Atureu les màquines!"\n30 de novembre de 2007 a les 17:34\nGràcies fill, un petó


Rufián avisa Junts: "ERC no és la serventa de ningú, no se la domestica"\nMadrid. Dimarts, 11 de maig de 2021. 11:57\nActualitzat: Dimarts, 11 de maig de 2021. 13:14\nPugen els decibels, avui a Madrid. La formació de Govern a Catalunya continua enfangant les relacions entre les formacions independentistes. Avui Gabriel Rufián ha esmorzat fort i ha sortit en roda de premsa, després d’escoltar Jaume Asens i Míriam Nogueras. Al primer, que ha qüestionat que la independència sigui una “prioritat immediata” d’ERC, li ha respost que “o menteix o no s’assabenta de res”. A la segona l'ha avisat que “els resultats són els que són i que “ERC no és la serventa de ningú” i, per tant, “ni se la domestica ni se la tutela”. Els dies passen i continuen sense sortir els números per a la investidura de Pere Aragonès, que ja explora fórmules diferents.\nEn roda de premsa des del Congrés, el cap de files dels republicans a Madrid ha assenyalat que hi ha “gent molt nerviosa que parla massa d’ERC”, i els ha donat resposta. Ha començat per Jaume Asens, a qui ha acusat de mentir o no assabentar-se de res. “ERC té 90 anys d'història, un president afusellat pel feixisme per defensar la independència de Catalunya i un president empresonat per defensar la independència de Catalunya”, ha recordat Rufián. I ha etzibat: “No acceptem la divisió tramposa entre una lluita i una altra. Qui ho diu no entén absolutament res”.\nA continuació ha vingut la resposta a la portaveu de “Convergència, Divergència o Junts per Catalunya”. A Míriam Nogueras li ha reclamat que “acceptin la realitat i els resultats electorals”, i l'ha avisat que els republicans no són la “serventa de ningú”. En aquest sentit, davant dels retrets de Junts, Rufián ha rebatut que no acceptaran “lliçons de qui governa la tercera institució del país amb el PSC perquè no la governés ERC”. També ha defensat la urgència per formar govern davant el “temps” que reclama la formació de Puigdemont: “A Catalunya hi ha un milió de pobres. Com es pot dir que no hi ha pressa?".\nEl portaveu d’ERC al Congrés ha acabat amb una advertència: "Nosaltres som polítics, no trols de Twitter. Qui vulgui fer de trol de Twitter, que s'obri un compte a Twitter. Un suggeriment basat en la meva experiència: la vida no és Twitter i nosaltres volem gestionar la vida".\nLes paraules d'Asens\nQuan només falten 15 dies per investir un president, ERC negocia amb els comuns davant les dificultats d'entesa amb Junts. El president d'Unidas Podemos al Congrés, Jaume Asens, ha assegurat aquest dimarts que l'acord d'investidura amb ERC és "a prop" i es podria tancar "perfectament" aquesta setmana. Al seu entendre, cal prioritzar els punts compartits entre ambdues formacions i no s'ha mostrat gens preocupat per la principal diferència que els separa: la independència. En aquest sentit, Asens ha opinat que per a ERC la independència no és una "prioritat immediata" i que "no és al full de ruta d'aquesta legislatura".


Aprovada la bonificació fiscal de les obres de l’Hospital de Martorell - Línia Nord ed. Montserratí\nAprovada la bonificació fiscal de les obres de l’Hospital de Martorell\nRedacció|2019-09-25T10:10:49+02:0024 Setembre 2019|Martorell|Línia Nord ed. Montserratí\nEl projecte d’ampliació es va presentar el març passat. Foto: Arxiu\nL’Ajuntament concedirà a la Fundació Privada Hospital Sant Joan de Déu una bonificació fiscal del 95% per fer les obres d’ampliació i millora de l’equipament sanitari. Així es va aprovar en la sessió plenària del 16 de setembre, amb els vots favorables de Junts per Martorell, PSC i Ciutadans, i les abstencions de Movem i ERC.\nTal com va explicar el fins ara regidor de Serveis Urbans i Via Pública, Lluís Esteve, la reforma de l’hospital martorellenc es considera “d’interès especial per al municipi”, fet que dona al consistori la possibilitat de concedir aquesta bonificació sobre l’impost de construccions, instal·lacions i obres.\nPel que fa a l’oposició, tots els partits van coincidir amb el govern a l’hora de valorar la importància de l’actuació. A banda, van voler saber la data d’inici de l’execució de les dues fases d’obres a bonificar, una qüestió que el govern no els va poder resoldre. Això sí, Esteve va assegurar que començaran quan les entitats bancàries garanteixin el 100% del finançament.\nAquesta incògnita va ser un dels motius de l’abstenció de Movem, però també el fet que qui gestiona l’hospital és una fundació privada i temen que es pugui donar un cas de “privatització encoberta del servei de sanitat”. Des d’ERC, en canvi, es va recordar que el seu programa proposava construir un nou hospital, i no només ampliar l’actual.\nESTEVE RENUNCIA AL CÀRREC\nEn la mateixa sessió, el regidor Lluís Esteve va renunciar al seu càrrec després de 24 anys en el món de la política local.\nMarta Arañó: “Si hi ha sensibilitat i amor, el que facis valdrà la pena”\nEsparreguera surt al carrer per condemnar l’agressió homòfoba\n‘Aprop Martorell’, el nou web de venda online per al comerç local\n“El pla d’infraestructures trinxa el territori”: Naharro no el vol\nOlesa es torna a enfrontar a la possible pèrdua de grups de P3\nDos nois estan junts de festa a LTN Club, una discoteca als afores d’Esparreguera. L’ambient no els genera confiança i, ...\nSant Andreu instal·la uns aparells per mesurar la qualitat real de l’aire\nL’Ajuntament ha encetat un pla per conèixer la situació real de la qualitat de l’aire al municipi. Amb aquest objectiu, ...\nEl Montserratí es bolca amb el 8 de març\nEl 8 de març ja és a tocar i el Montserratí es prepara per commemorar com cal el Dia Internacional ...\nMartorell torna a viure un Carnaval multitudinari\nCarnaval no falla: cada any aconsegueix ser una de les festes més participades de Martorell i aquest cop no ha ...


L’independentisme es fa gran – Odei A.-Etxearte\ngener 17, 2015 Mai 5, 2016\nQue l’agonia de retrets i desconfiances hagi servit, almenys, perquè la ciutadania no els hagi de patir més. Els dos últims mesos han estat un examen oficial de partidisme i encara no sabem si, amb l’acord de dimecres, Artur Mas i Oriol Junqueras trauran una nota suficient per capgirar la mitjana de suspens que arrossegaven. No es passa de l’odi a l’amor de la nit al dia, però es pot pactar una convivència pacífica per necessitat, amb normes ineludibles. Mas i Junqueras han fet un “que guanyi el millor” per resoldre el conflicte del lideratge governamental però es repten a les urnes amb prou marge temporal per refer-se de l’espectacle dels anuncis d’acords inexistents i dels SMS quilomètrics. També eviten el duel sagnant i autodestructiu en què s’haurien convertit les plebiscitàries del març. En canvi, sargeixen l’entesa sobre el full de ruta, que ha de ser forçosament compartit perquè hi hagi procés.\nLa cohesió de debò, més enllà dels grans anuncis, es demostrarà cada jornada. CiU i ERC s’han donat vuit mesos per retrobar-se. Però no hi ha cap vacuna contra el mal que els ha assetjat fins ara i ningú no pot garantir el desterrament definitiu de les bufetades verbals. Potser ha arribat l’hora de dessacralitzar la unitat. Que sigui dèbil, o fins i tot que no n’hi hagi, no condemna el procés al fracàs. Simplement el complica i l’allarga. La independència posarà a prova els partits però també la maduresa i la capacitat de resistència de la ciutadania, tan adulta per decidir el futur del país com per ser conscient dels sacrificis que pot comportar la separació unilateral d’un estat tan tancat al diàleg com l’espanyol. Guanyarem el que siguem capaços d’arriscar a perdre. Voleu el premi gros? Apugeu l’aposta.\nLa unitat s’ha aprimat i sembla poc discutible que CiU i ERC necessiten, almenys, sumar-hi la CUP per formar una majoria sòlida que sustenti el procés de ruptura per a la independència. ICV-EUiA és una altra història: no només qüestiona les plebiscitàries com a eina sinó que ha bolcat el discurs en l’eix dreta-esquerra, en una batalla impossible amb Podem que li complica el retorn al bloc sobiranista.\nLa millor notícia és que, per fi, s’obrirà una discussió pública sobre el futur estat català: l’única via per superar el sostre dels gairebé dos milions d’independentistes declarats el 9-N. Si en algun moment es va esblaimar la il·lusió que ha empès tanta gent a sortir al carrer, només es tornarà a recuperar amb un projecte sòlid, que no amagui les complexitats. Costarà tornar a somriure, però aquests dos mesos hauran estat un petit triomf col·lectiu, malgrat tot, si serveixen per despullar-nos de la ingenuïtat d’una vegada i per sempre.